नरबलि: दो मामलों में कोर्ट ने दी उम्रकैद
रायगढ़ | सुकवास में नरबलि कांड के दो अन्य मामलों में कोर्ट ने दोषी युवक को आजीवन कारावास की सजा सुनाई है। दोषी ने एक के बाद 3 मासूमों बच्चों का अपहरण कर हत्या की थी। मासूम भारती को लेकर भागने के दौरान दोषी पकड़ा गया था। प्रथम सत्र न्यायाधीश गरिमा शर्मा के कोर्ट में सोमवार को नरबलि कांड के शेष मामलों पर फैसले दिया। लोक अभियोजक एके श्रीवास्तव ने बताया कि 26 दिसंबर को भी नरबलि के एक मामले में दोषी को कोर्ट ने आजीवन कारावास की सजा दी थी। दो अन्य मामलों की सुनवाई शेष थी। लैलूंगा के सुकवास गांव में 23 वर्षीय जयपाल यादव पिता मुनूराम यादवने 3 मासूम मोहित, दीपिका व निर्मला का अपहरण कर नरबलि दी। करीब डेढ़ सप्ताह के रहस्य व बच्ची को लेकर भागते जयपाल के रंगे हाथ पकड़े जाने के बाद पूरे मामले का खुलासा हुआ। पुलिस ने मासूमों की हत्या करने वाले आरोपी युवक के खिलाफ हत्या, साक्ष्य छुपाने के तहत अपराध दर्ज किया। मामले में करीब 3 साल तक कोर्ट में सुनवाई चली। इसमें आरोपी युवक को मासूमों का अपहरण कर हत्या करने का दोषी पाया गया। जज गरिमा शर्मा ने दोषी को नरबलि के शेष मामलों में दोषी को आजीवन कारावास की सजा सुनाई है। वहीं हत्या के नीयत से चौथी बच्ची भारती का अपहरण कर भागने के मामले में कोर्ट ने दोषी को 10 साल की सजा सुनाई है।
hin_Deva hin_Deva